Udeuëng
Udeuëng nakeuh saboh binatang nyang udép lam ië, khusuihjih lam kruëng, la'ôt atawa tasék. Udeuëng jeuet tatumée bak mandum teumpat meudong ië nyang raya, peuë nyan ië tabeuë ngon ië masén. Udeuëng udép bak lhôk ië meumacam-macam, na nyang udép lam ië deuë na nyang udép lam ië lhôk sampoë meuribée mété dimeuyub muka ië.
Istilah udeuëng geunguy keu peuleumah padum-padum boh krustasea meugaki siplôh, bak rupa binatang nyan na meumacam-macam cit rupajih. Geunguy nan udeuëng nyan bak bahsa nyang leubèh luwah, jitamong keunan kawan binatang nyang tubôh jih panyang ngon cara emugrak jimeulanguë. Utama that nan binatang nyan bak bahsa ilmiah geunguy Caridea ngon Dendrobranchiata[1].
Binatang nyan that peunténg lam ranté peunajôh, ngon jeuet keu peunajôh utama macam-macam eungkôt sampoë eungkôt nyang paléng raya lagée eungkot Pawôh. Udeuëng jeut keu peunajôh nyang that meukeunong bak manusia, industri peunajôh meubahan udeuëng na meuyum 50 ribèe US Dolar lam sithôn, ngon hasé nibak udeuëng nyang geupeulhara atawa geucok dari alam bibeuëh na leubèh 7 juta ton bak thôn 2010[2] .
- ^ Shrimp Encyclopædia Britannica. Retrieved 20 August 2012.
- ^ "A bouillabaisse of fascinating facts about fish". NOAA: National Marine Fisheries Service. http://www.nefsc.noaa.gov/faq/. Retrieved October 22, 2009.
|Wikimedia Commons na mèdia nyang na hubôngan ngön: Shrimp|